НАРОДНО ЧИТАЛИЩЕ „ВЪЗРАЖДАНЕ-1936”С.ЗВЕГОР,ОБЩ.ХИТРИНО,ОБЛ.ШУМЕН

 ----------------------------------------------------------------------------------------------------------------------

 ОТЧЕТЕН ДОКЛАД

 за дейността на НЧ „Възраждане-1936”

 с.Звегор,общ.Хитрино,обл.Шумен

 за 2022 г.

 Народните читалища са единствената по своята форма просветни огнища в нашата страна.

 Читалището не е политическа организация.В неговата дейност могат да участват всички физически лица без ограничение на възраст,религия и други възгледи.

 НЧ „Възраждане-1936” в с.Звегор е самостоятелно,самоуправляващо се сдружение.

 Като малко населено място,каквото е и нашето село,Читалището и Библиотеката са единственото огнище на действителна култура.

 През 2022 г.Читалището продължи да играе своята роля на културен център в обществения живот на селото.

 В една трудна година,нестабилността в условия на пандемия се отразиха и в дейността на НЧ „Възраждане-1936” с.Звегор.То се отчита по изпълнението на основните задачи за развитие на читалищната дейност и културен календар за 2022 година като:

* Да опазва културно-историческото наследство и националните традиции
* Да спомага изграждането на ценностна система у децата и младежите
* Да поддържа и обогатява материалната база
* Да разработва и реализира инициативи/проекти/ за общностно и местно развитие и финансиране на читалищната дейност
* Да поддържа активно сътрудничество между читалищата на територията на общината и страната
* Да обогатява библиотечния фонд чрез закупуване на нова литература, участия в проекти и дарения

 1.Дейност на Читалищното настоятелство.

 През изтеклия период Читалищното настоятелство проведе три заседания,на които са разгледани множество въпроси, които конкретизират основните задачи за годината.

Културно масовата работа през годината беше насочена предимно към празници, бележити дати, чествания и годишни.

Всички инициативи в читалището се случват с активната взаимна работа на населението/деца, ученици и пенсионери/ като пример за екипна работа.

Децата имаха възможност да покажат своите умения като изработват всички декори за различни мероприятия. Една такава форма на работа в читалището е лятната ваканция през която се забавляват деца на различна възраст.

През отчетната 2022г. Читалищното Настоятелство въпреки трудностите се стремеше да разнообрази делниците и празниците на населението на с.Звегор.

 2.Дейност на Библиотеката.

 Дейността на Библиотеката към Читалището е сравнително добра,както знаем писмеността е една от най-значимите прояви на общочовешката култура и никое друго събитие не може да се мери с книгата.Чрез услугите които предлага библиотеката хората имат достъп до пресата,копирни услуги,интернет. Благодарение на закупените нови книги се увеличи се броя на посещенията.

 Библиотеката разполага с фонд – 3231 тома

 Читатели – 60

 Общо посещения – 1223

 3.Финансова информация.

 Финансовият бюджет на НЧ „Възраждане-1936”с.Звегор се формира от Държавна субсидия ,Общинска субсидия,наем земя и членски внос.

 - Приходи през 2022 г. Разходи за 2022 г.

 Остатък от 2021 г. - 1476.49 лв. Заплати по трудови проот. – 7587,47 лв.

 Държавна субсидия - 8100.00 лв. Консум.стопански разходи - 263,67 лв.

 Приходи от наеми - 0.00 лв. Културно масова дейност - 766,77 лв.

 Приходи от рента - 1194.00 лв. Библиотечна дейност - 339,74 лв.

 Членски внос - 50.00 лв. Други разходи/адм.,бан.так.- 715,30 лв.

 чл.внос,абонамент и др.

 -------------------------------------- -----------------------------

 Общо приходи : 10820,49 лв. Общо разходи: 9672,95лв.

ОТЧЕТ

на проведените мероприятия

през 2022 г.

Месец Януари:

07.01.2022 г.Ден на думата „Благодаря”-конкурс на тема „Най-оригинална картичка”.

21.01.2022 г.Ден на родилната помощ „Бабин ден”-увеселение с жените от селото.

Месец Февруари:

11.02.2022 г. „Свети Валентин” – увеселителна забава с младежите.

19.02.2022 г. 149 г. от гибелта на Васил Иванов Кунчев-Левски- витрина

21.02.2022 г.„Майчиният език и езиковото многообразие”- беседа с децата.

Месец Март:

01.03.2022г. „Мартеницата-символ за здраве”-изработване на мартеници с децата

03.03.2022г. Тематичен кът по случай националния празник на страната

08.03.2022 г. „Осми март”-увеселение по случай празника на жената.

18.03.2022 г. „Иде пролет”-разходка сред природата.

Месец Април:

01.04.2022 г.Ден на „Хумора и Шегата”-увеселение с младежите.

08.04.2022 г.Маратон на четенето и празник на Детската книга- „В царството на книгите”-запознаване с живота и творчеството на писателката Астрид Линдгрен.

22.04.2022 г.Великденска работилница „Да нашарим яйцата заедно”- изложба на яйца.

Месец Май:

06.05.2022 г.Гергьовден/Хъдрелез/- пикник в местността Гюн яка, съчетано със спорти игри

10.05.2022г. Участие в професионалния празник на информационните специалисти в РБ „СТ. Чилингиров” Шумен

18.05.2022г. Участие в кулинарен конкурс за български и турски ястия в с.Хитрино с гост Иван Звездев

24.05.2022 г.Ден на Славянската писменост, наука и култура-витрина по случай празника.

Месец Юни:

01.06.2022 г.Детско парти „При нас е весело”-по случай Деня на детето.

02.06.2022 г.Ден на Ботев и загиналите за свобода – витрина с книги.

Месец Юли:

04.-08.07.2022 г. „Седмица на спорта”-спортни игри с учениците в стадиона на селото.

18-22.07.2022 г. Седмица на плодородието”-изработване на сбирки от житни и бобови растения.Спортно-познавателно състезание „Пътят на хляба”.

22.07.2022 г. Международен ден на „ Шахмата”-турнир с младежите на местно ниво

Месец Август:

05.08.2022 г.Ден на градинаря „Най хубавото цвете” –изложение на цветя от жените.

12.08.2022 г.Международен ден на младежите – увеселение.

26.08.2022 г.Ваканция в библиотеката-рисунка на асфалт на тема „Мечтите на децата”.

Месец Септември:

06.09.2022 г.Отбелязване Съединението на България-витрина по случай празника.

22.09.2022 г. Отбелязване Независимостта на България-витрина по случай празника.

30.09.2022 г.Международен ден на Туризма-посещение на комплекс „Кьшковете”.

Месец Октомври:

01.10.2022 г.Пресъздаване на народния обичай „Саяджълар”-с приготвените маски от участниците обиколиха къщите от селото с пожелания за здраве и берекет.

14.10.2022 г.Ден на Благотворителността- „Да се научим да даряваме”-дискусия.

Месец Ноември:

01.11.2022 г.Ден на Народните Будители- „Слава Вам-будители народни”-витрина

18.11.2022 г.Кръгла маса с читателя-дискусия с читатели от всякакво естество.

Месец Декември:

09.12.2022 г.Изработване на сурвакници за Коледа с учениците.

24.12.2022 г.Сурвакане по случай Коледа с децата и украсяване на Елхата за посрещане на Новата година.

29.12.2022 г.Увеселителна забава край Новогодишната елха с пожелания за щастлива и успешна Нова година.

 Всички разходи са извършени с решение на Читалищното Настоятелство, финансовите документи са редовни и се съхраняват по надлежния ред.

 За набавяне на обширна информация,читалището участва във всички обучения,семинари и форми на преквалификация организирани от РЕКИЦ гр.Шумен,РБ гр.Шумен,информ. срещи в Община Хитрино и други обществени институции.

 За развиване на дейност читалището разполага с помещения предоставени от Общ.Хитрино,които се ползват безвъзмездно и са в добро състояние.

 Без да мислим, че сме направили всичко възможно и сме постигнали изключителни резултати, можем спокойно да кажем, че в обикновените делници и празници работихме за хората и за постигане на добри резултати в периода, който е пред нас , читалищното ръководство ще работи с чувство на голяма отговорност.

 В заключение си позволявам да Ви благодаря от името на Читалищното Настоятелство за подкрепата,помощта и доверието които ни оказвате.

 Председател:…………………………. Секретар:…………………………

 /А.М.Молла/ /Е.Б.Хюсеин/